૧૯૬૬માં યુ.એસ.એ.ની Fellowship of Reconciliation and Cornell University એ અમેરિકનોને વિએટનામ યુદ્ધની પરિસ્થિતિ વિશે તથા આ સંઘર્ષનો અંત લાવવાના ઉપાયો ક્યા હોઈ શકે તે વિશે વકતવ્યો આપવા નિમંત્ર્યા. આ મુલાકાત દરમિયાન તેઓ સંરક્ષણમંત્રી રોબર્ટ મેકનામારા, સેનેટર ફુલબ્રાઈટ, સેનેટર એડવર્ડ કેનેરી તથા માર્ટિન લ્યુથર કિંગ-જુનિઅરને મળ્યા. આ મુલાકાતના ફળ સ્વરૂપે ‘Vietnam : Lows in a Sea of Fire’ પુસ્તક પ્રકાશિત થયું. તેનાથી અમેરિકનોને ખ્યાલ આવ્યો કે વિએટનામની પ્રજા યુદ્ધનો શાંતિમય ઉકેલ ઈચ્છે છે. આ મુલાકાતથી માર્ટિન લ્યુથર કિંગ-જુનિઅર સાથેના સંબંધો વિકસ્યા અને માર્ટિઅન લ્યુથર કિંગ વિએટનામ યુદ્ધની વિરોધમાં જાહેરમાં બોલ્યા. આથી તેમના મિત્રોએ માર્ટિન લ્યુથર કિંગ ‘નાગરિક અધિકારો’ માટેની લડતથી આડે માર્ગે ફંટાઈ રહ્યા છે તેવી ટીકા કરી, વિરોધીઓએ અમેરિકાના ગદ્દાર કહ્યા. પરંતુ માર્ટિન લ્યુથર કિંગ જરાપણ ડગ્યા નહીં, ઊલટું તેઓએ તો થાયના નામની શાંતિ માટેના નોબેલ પારિતોષિક માટે ભલામણ કરી. તેમણે કહ્યું કે વિએટનામમાં આ નમ્ર બૌદ્ધ ભિક્ષુથી ચડિયાતો બીજો કોઈ માનવી નથી પરંતુ અમેરિકા-યુરોપમાં પોતાના નિખાલસ સ્પષ્ટ વિચારો રજૂ કરવા માટે તથા પોપ પોલ-૪ ને મળવાને લીધે તેને વિએટનામ સરકારે દેશમાં દાખલ થવાની બંધી ફરમાવી. જો દાખલ થશે તો ધરપકડ થશે. તેથી તેઓએ ફ્રાંસમાં આશરો લીધો.